Ameixa, molusco - Wikipedia

# Ameixa, molusco

### Na Galipedia, a wikipedia en galego.

Ameixas (Mercenaria mercenaria)

Ameixa é o nome empregado comunmente para designar varios moluscos bivalvos que viven enterrados en areas ou barros das beiras dos ríos e océanos.

Logran enterrarse mediante os movementos dun pé musculoso que se asemella a unha lingua. Este está cuberto por dúas valvas unidas entre si por un pequeno ligamento que posibilita a apertura e pechamento da cuncha.

Entérrase aproximadamente entre 5 e 30 centímetros da superficie e soporta temperaturas de 5 a 35 graos centígrados, a baixamar e os cambios de salinidade.

Aliméntase de pequenos seres vivos mediante a filtración de auga. Acostuman ter os sexos separados e a fecundación é externa.

Existen varias especies destes moluscos:

Ameixa xigante

- Ameixa amarela (Mesodesma mactroides): Distribúese sobre as costas do Océano Atlántico, desde Río de Xaneiro, Brasil, até a desembocadura do Río Negro na Arxentina.

- Ameixa fina europea (Tapes decussatus): Encóntrase no Mediterráneo, o norte do Océano Atlántico e o Mar do Norte.

- Ameixa dura: que vive desde o golfo de San Lourenzo até o golfo de México.

- Ameixa xigante (Tridacna xigas): que vive nos arrecifes coralinos do Océano Pacífico e o Océano Índico.

- Ameixa xapónica (Ruditapes philippinarum): Orixinaria das costas francesas e inglesas, é de crecemento rápido, polo cal é utilizada para o cultivo en España, Francia e Inglaterra.

- Ameixa loura (Tapes rhomboideus): procedente das costas portuguesas, actualmente cultívase en España.

- Ameixa babosa (Tapes pullastra): Cultivada especialmente na Galiza.

- Ameixa de auga doce (Diplodon chilensis): Encontrada comunmente nos ríos do centro e sur de Chile e Arxentina.

- Ameixa Chocolata (Megapitaria squalida): encontrada no golfo de California.

## [editar] Ligazóns Externas

- Cultivo de ameixas en España
- Mariscos da Galiza

Traído desde "http://gl.wikipedia.org../../../a/m/e/Ameixa%2C_molusco.html"

Categorías: Moluscos | Alimentos

##### Views

- Artigo
- Discusión
- Revisión actual

##### Procura

##### Outras linguas

- Dansk
- Deutsch
- English
- Español
- 日本語